George Hugh Niederauer

**George Hugh Niederauer** (født 14. juni 1936 i Los Angeles i California i USA, død 2. mai 2017 i San Rafael i California) var en amerikansk katolsk prelat og erkebiskop av San Francisco.
## Liv og virke
### Bakgrunn
George Niederauer ble født som det eneste barnet til George og Elaine Niederauer. Han gikk på *St. Catherine's Military Academy* i Anaheim fra 1946 til 1950. Han ble uteksaminert fra *St. Anthony's High School* i Long Beach i 1954. Han tok sin bachelorgrad i filosofi fra *St. John Seminary* i 1959 og fra Catholic University of America i Washington D.C. Han fikk sin bachelorgrad i teologi i 1962. I tillegg fullførte han en mastergrad i engelsk litteratur ved Loyola University i Los Angeles i 1962 og en doktorgrad i litteratur ved University of Southern California i 1966.

Han ble ordinert til prest den 30. april 1962. Fra 1963 til 1965 tjenestegjorde han ved *Holy Name of Jesus Parish* i Los Angeles. Fra 1972 til 1992 var Niederauer professor i engelsk litteratur ved *St. John's Seminary* i Camarillo, var spiritual der, og fra 1987 til 1992 rektor ved* St. John's Seminary*.
### Biskop av Salt Lake City
Den 3. november 1994 ble Niederauer utnevnt til biskop av Salt Lake City i delstaten Utah av pave Johannes Paul II. Han ble ordinert til biskop av erkebiskopen i Los Angeles, kardinal Roger Michael  Mahony, den 25. januar året etter. Medkonsekratorer var erkebiskopen av Portland i Oregon, William Joseph Levada, og biskopen av Boise City, Tod David Brown. Han var spesielt opptatt av å forstå de forskjellige sosialskikt og var særlig interessert i Jesu Kristi Kirke av Siste Dagers Hellige (mormonismen) i Utah.

### Erkebiskop av San Francisco
Den 15. desember 2005 ble han av pave Benedikt XVI utnevnt til erkebiskop av San Francisco, etterfølgende kardinal William Joseph Levada. Innsettelsen fant sted den 15. februar 2006. 

Den 27. juli 2012 innvilget Benedikt XVI erkebiskop George Hugh Niederauers aldersbetingede avskjedssøknad.

Han var formann for komiteen for sosial kommunikasjon i USAs katolske bispekonferanse og medlem av Det pavelige råd for sosial kommunikasjon.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Erkebiskop John Joseph Mitty (1884-1961) *1926
* Biskop Hugh Aloysius Donohoe (1905-1987) *1947
* Kardinal Roger Mahony (1936-) *1975
* Erkebiskop *George Hugh Niederauer* (1936-2017) *1995

## Referanser